**ΔΕΛΤΙΟ ΤΥΠΟΥ**

**Ενημέρωση αλιέων για τα ρυθμιστικά μέτρα για την αλιεία ειδών φούσκας του γένους *Microcosmus spp****.*

Το **Τμήμα Αλιείας της ΔΑΟΚ ΠΕ Μεσσηνίας** **ενημερώνει τους ενδιαφερόμενους αλιείς** ότι με την 1273/117793/5-5-2022 Απόφαση του Υφυπουργού Ανάπτυξης και Τροφίμων (ΑΔΑ: Ω5ΝΔ4653ΠΓ-ΤΚΠ) τέθηκαν σε ισχύ ρυθμιστικά μέτρα σχετικά με την αλιεία ειδών φούσκας του γένους *Microcosmus spp* σύμφωνα με τα οποία η αλιεία των ειδών αυτών ασκείται μόνο από επαγγελματίες αλιείς μετά την υποβολή αίτησης και έκδοσης άδειας αλίευσης από το Τμήμα Αλιείας της ΔΑΟΚ της Περιφερειακής Ενότητας στην οποία τηρείται ο φάκελος του σκάφους.

Σημειώνεται ότι η εν λόγω ρύθμιση μπορεί να τεθεί σε εφαρμογή μόνο μετά από την έναρξη ισχύος/εφαρμογής διοικητικής πράξης καθορισμού και κατηγοριοποίησης των περιοχών–ζωνών παραγωγής των ειδών φούσκας του γένους *Microcosmus spp .*

Για περισσότερες πληροφορίες οι ενδιαφερόμενοι αλιείς μπορούν να απευθύνονται στο Τμήμα Αλιείας της ΠΕ Μεσσηνίας, στα τηλέφωνα 2721361238, 2721361222 και στο e-mail:alieia@pe-messinias.gr.

 **ΑΠΟ ΤΗ ΔΑΟΚ ΠΕ ΜΕΣΣΗΝΙΑΣ**